
BILJEŠKE uz financijske izvještaje
za 2021. godinu
Dom za starije osobe Medveščak sa sjedištem u Zagrebu, Trg Drage Iblera 8. obavlja djelatnost i na adresi, Martićeva 7. Dom predstavlja i zastupa ravnateljica dipl. soc. radnica Marija Kuštra.Osnivačka prava nad Domom ima Grad Zagreb, na temelju Odluke o prijenosu osnivačkih prava Ministarstva rada i socijalne skrbi KLASA: 550-01/01-01/1728, URBROJ:524-01-01-1 od 21.prosinca 2001.g, sa danom 01.01.2002.g.

Grad Zagreb, Gradski ured za socijalnu zaštitu i osobe s invaliditetom donio je rješenje (licenciju) za utvrđivanje minimalnih uvjeta za pružanje socijalnih usluga:

- usluge smještaja u sjedištu Doma u Martićeva 7;

- usluge boravka 

- usluge pomoći u kući.

Dana 28. listopada 2015.godine Grad Zagreb, Gradski ured za socijalnu zaštitu i osobe s invaliditetom donio je Rješenje (licenciju) za ispunjenje minimalnih uvjeta za pružanje socijalnih usluga propisanih Zakonom i Pravilnikom o minimalnim uvjetima za pružanje socijalnih usluga (Narodne novine 40/14 i 66/15) i to za pružanje socijalnih usluga smještaja za osobe oboljele od Alzheimerove demencije i drugih demencija u sjedištu ustanove i to za 12 korisnika.

Radi obavljanja djelatnosti u Domu su organizirane slijedeće ustrojbene jedinice :

· Odjel socijalnog rada

· Odjel pojačane njege i medicinske rehabilitacije I

· Odjel pojačane njege i medicinske rehabilitacije II

· Odjel za skrb o osobama oboljelim od Alzheimerove demencije i drugih demencija

· Odjel prehrane

· Odjel pomoćnih poslova

· Odjel tehničkih poslova

Računovodstveno-financijski i administrativni poslovi organiziraju se bez ustrojavanja odjela i pod neposrednim su rukovođenjem ravnateljice. 
Osim osnovne djelatnosti, Dom pruža usluge pomoći u kući, provodi Program podrške u lokalnoj zajednici „Gerontološki centri Grada Zagreba“  kojeg financira Grad Zagreb, te pruža usluge Cjelodnevnog boravka.

Od dopunskih djelatnost, Dom daje u zakup prostor kafiću, frizerskim radnjama.
Poslovi u računovodstvu obavljaju se prema Zakonu o proračunu, Pravilniku o proračunskom računovodstvu, Zakonu o fiskalnoj odgovornosti, Uputa za izradu Odluke o minimalnim standardima decentraliziranih funkcija socijalne politike za 2020. g., Smjernice ekonomske i fiskalne politike, Upute za izradu proračuna jedinica lokalne i područne (regionalne) samouprave, Statut Doma za starije osobe Medveščak. 

Bilješke uz Bilancu

1. AOP 071 Novac u blagajni
Na dan 31.12.2021. ostavili smo potreban iznos gotovine u blagajni kako nebismo odmah prvi radni dan u novoj godini morali u banku po gotovinu za poslovanje.
2. AOP 173 Obveze za materijalne rashode
Zbog smanjenih prihoda, a povećanih rashoda u 2021. povećane su obveze prema dobavljačima, i nismo bili u mogućnosti podmirivati svoje obveze na vrijeme.

3. AOP 177 Obveze za ostale financijske rashode

Zbog kašnjenja u podmirivanju obveza prema dobavljačima povećani su rashodi zateznih kamata.
4. AOP 180 Ostale tekuće obveze

Zbog sudjelovanja u novom Projektu Gerontološka mreža primili smo predujam, a koji će se realizirati tijekom 2021 i 2022. godine.

Bilješke uz PR RAS
1. AOP 122 Prihodi od pruženih usluga

Ostvarili smo manji prihod zbog zatvorenog kafića tijekom 1,2,3 mj. 2021,a kasnije zbog smanjenog obujma rada kafića samo na terasi u vezi mjera protiv pandemije bolesti COVID-19. 

2. AOP 169- Sitan inventar i auto gume 
Kako smo tijekom 2020. nabavljali vrlo malo inventara iz ove kategorije, a zbog starosti i dotrajalosti morali smo pod hitno u 2021. nabaviti onaj sitan inventar koji je bio neophodan.
3. AOP 173 Usluge telefona, pošte i prijevoza
Zbog isteka ugovora o usluzi  fiksne telefonije u 2/2021. a postupak objedinjene javne nabave još uvijek ovog trenutka nije završen, imali smo povećane troškove za fiksnu telefoniju. 
4. AOP 208 Zatezne kamate
Zbog smanjenih sredstava nadležnog proračuna te problema nastalih u vezi s COVID-19 računi su plaćani sa zakašnjenjem te se povećavaju i zatezne kamate.
5. AOP 364-370  Nefinancijska imovina
Troškovi nefinancijske imovine su povećani u odnosu na prošlu godinu zbog hitne nabave računala za svrhu mrežnog servera s pripadajućim softverima i dodacima, sigurnosnog sefa koje se nije dao otvoriti, klimatizacijskih uređaja u dnevnom boravku korisnika i nekim uredima, medicinskih kreveta s madracima i slično.
6.  AOP 639 Manjak poslovanja
Zbog nedostatnih sredstava za redovno poslovanje u tijeku 2021. godine nastao je manjak prihoda u iznosu od 695.295  kuna što uz preneseni manjak iz ranihjih godina iznosi 2.476.688 kuna.

Bilješke uz RAS funkcijski

AOP 125 Socijalna zaštita

U AOP 125 uneseni su troškovi redovnog poslovanja i troškovi nefinancijske imovine.

Bilješke uz izvještaj P VRIO 

AOP 025 Promjene u obujmu imovine

Tijekom  2021. iskazan je porast kratkotrajne imovine kojeg evidentiramo preko pozicije 91512 za
donacije zaštitne opreme i dezinficijenasa od sonivača grada Zageba.
Bilješke uz Izvještaj o obvezama
AOP 38 Stanje obaveza na kraju izvještajnog razdoblja

Obveze su se povećale zbog nepodmirenih računa. Račune nismno bili u mogućnosti plaćati ili ih plaćati na vrijeme zbog povećanih rashoda na koje su utjecali rashodi za prekovremene sate, rashodi za zaštitnu opremu, a i zbog smanjenih prihoda koji su nastali zbog nepopunjenosti kapaciteta Doma, ne obavljanja djelatnosti najmoprimaca.

U Zagrebu, 31.01.2022. godine

Osoba za kontaktiranje : Vesna Listeš
           


 Zakonski zastupnik:

Telefon: 01 4656-400
                                                         Marija Kuštra,  dipl.soc.radnica
